Държавен вестник, бр. 69, 2014 г., стр. 3

БРОЙ  69	
Д Ъ Р Ж А В Е Н  В Е С Т Н И К 	
СТР.  3  
УКАЗ № 211
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам академик Петя Иванова Ва-
силева с орден „Стара планина“ първа степен 
за изключителните є заслуги в областта на 
офталмологията и за приноса є за развитието 
на българската наука.
Издаден в София на 8 август 2014 г.
Президент на републиката: 
Росен Плевнелиев
Министър-председател:  
Георги Близнашки
Подпечатан с държавния печат.
Министър на правосъдието: 
Христо Иванов
5602
МИНИСТЕРСКИ СЪВЕТ
ПОСТАНОВЛЕНИЕ № 246  
ОТ 14 АВГУСТ 2014 Г.
за определяне на критерии, при наличието на 
които в обекти на територията на Република 
България е задължително създаването на звена 
за пожарна безопасност
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Критериите, при наличието на 
които в обекти на територията на Република 
България е задължително създаването на звена 
за пожарна безопасност, се определят съгласно 
приложението.
(2) Критериите по ал. 1 не се прилагат за: 
1. обекти на Министерството на отбраната, 
структурите на пряко подчинение на министъра 
на отбраната и Българската армия;
2. обекти на подземната минна промиш-
леност;
3. обекти, предназначени за производство и 
съхранение на взривни вещества, огнестрелни 
оръжия и боеприпаси;
4. летищата;
5. атомни електрически централи;
6. жилищни сгради.
Чл. 2. Директорът на Регионална дирекция 
„Пожарна безопасност и защита на населението“ 
(РДПБЗН) изисква писмено от собствениците 
или ръководителите на обектите изходните 
данни, необходими за определяне на показа-
телите, свързани с критериите по чл. 1, ал. 1.
Чл. 3. Собственикът или ръководителят на 
обекта предоставя данните по чл. 2 на директора 
на РДПБЗН в срок до 30 дни от получаване 
на писменото искане.
Чл. 4. Органите за пожарна безопасност 
и защита на населението могат да изискват 
строителните книжа и друга документация за 
обекта, свързана с удостоверяване точността 
на предоставената информация.
Чл. 5. Въз основа на получените данни 
органите за пожарна безопасност и защита 
на населението проверяват съответствието на 
показателите на обекта с критериите по чл. 1, 
ал. 1. За резултатите от проверката се уведомява 
собственикът или ръководителят на обекта.
Чл. 6. При необходимост от създаване на 
звено за пожарна безопасност в обекта дирек-
торът на РДПБЗН издава писмено разпореж-
дане, което се връчва на собственика или на 
ръководителя на обекта.
Чл. 7. Собственикът или ръководителят на 
обекта в срок до шест месеца от влизане в сила 
на разпореждането по чл. 6 създава звено за 
пожарна безопасност за извършване на дейности 
съгласно определеното в разпореждането.
Чл. 8. Звената за пожарна безопасност в 
обектите извършват:
1. пожарогасителна дейност, и/или
2. противопожарно обезопасяване и про-
веждане на превантивни и организационни 
мероприятия за осигуряване на пожарната без- 
опасност в обектите и поддържане и обслужване 
на противопожарни системи и съоръжения.
Чл. 9. Дейността по чл. 8, т. 1 може да се 
извършва от:
1. звена по договор съгласно чл. 128, ал. 1 
от Закона за Министерството на вътрешните 
работи (ЗМВР), или
2. лица, получили разрешение за осъществя-
ване на дейността по чл. 129, ал. 2, т. 2 ЗМВР.
Чл. 10. Дейността по чл. 8, т. 2 може да се 
извършва от лица, получили разрешение за 
осъществяване на дейностите по чл. 129, ал. 2, 
т. 1 и 5 ЗМВР.
Чл. 11. За обекти, разположени на разсто-
яние до 500 метра един от друг, може да бъде 
създадено едно звено за пожарна безопасност по 
чл. 9 и 10. В този случай отношенията между 
собствениците/ръководителите на обектите се 
уреждат с писмено споразумение.
Допълнителна разпоредба
§ 1. „Ръководител на обект“ по смисъла на 
това постановление е лице, което изпълнява 
функции, свързани с ръководство или управ- 
ление, или което представлява държавен 
орган, организация, юридическо лице или 
физическо лице.
Заключителна разпоредба
§ 2. Постановлението се приема на основа-
ние чл. 127 от Закона за Министерството на 
вътрешните работи.
Министър-председател:  
Георги Близнашки
За главен секретар на Министерския съвет:  
Веселин Даков